als_Latn bos_Latn tur_Latn
Kur nga beteja elektorale per pushtetin vendor na ndajnë me pak se 6 muaj opozita është e prere ne qëndrimin e saj se kompozimi i Komisionit Qendror te Zgjedhjeve, nuk mund te ndryshoje. Per ekspertin demokrat te zgjedhjeve, Oerd Bylykbashi, koalicioni PS – LSI ne baze te kodit zgjedhor nuk mund te kete shumicën e votave ne kete institucion përveçse ne vitin 2017, ne prag te zgjedhjeve parlamentare kur përfundon mandati i kryetares se KQZ. Bylykbashi ndan qëndrim krejt te kundërt me mazhorancen edhe ne rastin e amendimeve qe duhen bere ne ligjin zgjedhor, pasi ndërsa qeveria kërkon qe te beje vetëm 3 ndërhyrje teknike per te përshtatur kodin me ndarjen e re territoriale, Bylykbashi thekson se jane 28 rekomandime qe odihr i ka lene pas zgjedhjeve te fundit qe duhen zbatuar. Edhe pse duket sikur shqetësimi i opozitës per KQZ dhe kodin bie ne kundërshtim me deklaratat e demokrateve se me kete harte territoriale nuk ka zgjedhje, Bylykbashi thekson se nuk ka kundërthënie ne qëndrimin e PD. Ministri per Çështjet Vendore Bledi Çuçi, 2 dite me pare sqaroi për Vizion Plus se javen e ardhshme do te filloje puna per plotësimin e KQZ dhe ndryshimin e kodit elektoral. Ndërkohë burime nga PS, kane konfirmuar se mazhoranca synon te zhbëje vendimin e parlamentit te prillit 2013 duke rikthyer ne KQZ, Ilirjan Muhon e duke marre kështu 4 votat qe garantojnë shumicën ne këtë institucion.
als_Latn